Celebració efemèrides - Sostenibilitat.ad | Andorra Sostenible\nSetmana de la mobilitat: Visita-Taller a les cabines de control atmosfèric\nPer tal de conscienciar a la ciutadania entorn a la mobilitat sostenible es proposa una visita-taller a les Cabines de control atmosfèric.\nActivitat adreçada al públic general que té per objectiu conscienciar entorn al problema de la contaminació atmosfèrica i conèixer com s’avalua la qualitat de l’aire a Andorra. Amb aquesta finalitat es visitarà una de les cabines de control atmosfèric. S’explicarà tant el funcionament de la cabina, com el tipus de contaminants que analitza, l’origen d’aquests contaminants i els seus efectes. Un cop feta la visita es farà un càlcul de les emissions anuals de cadascun dels visitants derivades de la seva mobilitat, per tal de conscienciar sobre els beneficis de les alternatives de mobilitat sostenible.\nOferir i difondre activitats educatives, creatives, lúdiques i divulgatives obertes a la tota ciutadania.\nPromoure l’adquisició d’hàbits sostenibles, tant a nivell individual com col·lectiu.\nSetmana de la mobilitat: Taller sobre mobilitat elèctrica\nPer tal de conscienciar a la ciutadania entorn a la mobilitat sostenible es proposa dur a terme un Taller sobre mobilitat elèctrica destinat a públic adult i en col·laboració amb un concessionari local que treballi amb vehicles elèctrics.\nEs proposa fer un taller destinat a públic adult per tal d’informar sobre els beneficis del vehicle elèctric i calcular l’estalvi econòmic i en emissions que suposaria l’ús d’aquest vehicle, tant a nivell individual de cada participant com a nivell col·lectiu.\nSetmana europea de la prevenció de residus: ``Taller DIY jocs de Taula``\nAquesta activitat estarà dividida en dues parts diferenciades. Primerament es farà una introducció a través de la qual comentarem la importància de la prevenció de residus i l’actual problemàtica arran de la gran quantitat que generem. Repassarem els hàbits dels participants per tal de veure, aproximadament, la quantitat de residus (envasos, vidres, orgànica, etc) que arriben a generar habitualment.\nFinalment, introduirem els diferents jocs de taula reciclats i la metodologia DIY (“do it yourself”) com a element que pot contribuir a la prevenció de generació de deixalles. Cada participant es fabricarà un joc que es podrà endur a casa. Alguns dels jocs seran el parxís, tres en ratlla, domino, escacs)\nInformar i conscienciar de la massiva generació de residus que generem diàriament.\nPlantejar alternatives d’autogestió per minimitzar la quantitat de deixalles generades.\nSetmana europea de la prevenció de residus: Taller de transformació de roba\nPer tal de conscienciar a la ciutadania entorn a la reducció de residus es proposa un taller enfocat a la reparació i transformació de peces de roba que ja no usem, per tal de que els participants coneguin de manera pràctica el reciclatge creatiu i les múltiples possibilitats que pot tenir la nostra roba abans de desfer-nos-en. L’activitat es contextualitzarà en la campanya #haulternative de Fashion Revolution.\nEls participants podran triar entre 2 opcions:\nLa reconversió d’una peça de roba que ja no ens agrada, customitzant-la i fent-la més moderna. Els participants hauran de portar la peça de roba a transformar, i se’ls facilitarà materials i utensilis per a redissenyar-la.\nSorgits amb estil, per tal de reparar de manera creativa roba trencada per tal d’aprendre maneres increïbles de reparar i revitalitzar l’armari. S’intentarà comptar amb la col·laboració de professionals del món de la moda o creatius que ajudin als participants a arreglar les seves peces.\nPromoure l’adquisició d’hàbits sostenibles, tant a nivell individual com col·lectiu\nDia Internacional de la vida silvestre: ``Cinefòrum, la vida silvestre``\nInicialment es realitzarà una introducció sobre les espècies silvestres més destacades que habiten a Andorra (trencalòs, salamandra, llúdriga, etc) i, seguidament, es portarà a terme el visionat d’un documental relacionat amb les amenaces que pateix la vida silvestre.\nFinalment, es farà un breu debat per concloure i repassar entre tots els participants les amenaces més destacables i quines mesures es poden prendre per tal de millorar la situació.\nInformar sobre les principals espècies silvestres que habiten a terres andorranes, així com les zones que formen part dels seus hàbitats.\nIdentificar les principals amenaces a les quals es veuen sotmeses aquestes espècies.\nDia Internacional de l'aigua: Visita Taller a l'EDAR\nAquesta activitat consistirà en una visita taller a una EDAR destinada a públic familiar.\nInicialment es farà un petit taller per a contextualitzar als visitants i emmarcar-los dins del cicle urbà de l’aigua. A través d’unes imatges plastificades es mostraran les 5 fases del cicle urbà de l’aigua (captació, potabilització, distribució per al consum, depuració, retorn a la font de captació), els participants hauran de relacionar cada imatge amb una fase i ordenant-les formant el cicle. Un cop feta aquesta dinàmica es farà una visita a la depuradora.\nAbans d’iniciar el recorregut per la depuradora es repartiran uns cartells amb paraules clau del procés ( sòlids, decantació, reactor biològic, fangs,…) entre els participants per tal de que vagin relacionant les diferents fases del procés amb els conceptes que apareixen en els targetes.\nInformar i conscienciar sobre la quantitat d’aigua que cadascú utilitza diàriament, posant en valor el malbaratament.\nConèixer les diferents fases claus del cicle urbà de l’aigua de manera simplificada.\nSetmana sense soroll: Carpa Informativa\nL’acció de sensibilització consisteix en la instal·lació d’una carpa en un punt de la ciutat ( Andorra la Vella) durant 4h de 2 dies. L’educadora captarà de manera activa als vianants per tal d’informar-los sobre la setmana sense soroll. En la carpa es disposarà de fulls informatius sobre el soroll i d’un espai per atendre als participants.\nD’altre banda, es convidarà a la ciutadania a participar en una activitat duent a terme diferents mesures de soroll amb un sonòmetre. Un cop presa la mesura hauran d’assignar-li un color (verd, vermell o taronja) en funció dels decibels mesurats i enganxar un gomet en un mapa gran que hi haurà a la carpa. Al final del dia, es podran visualitzar totes les mesures mapejades en el mapa del punt.\nConscienciar de la importància de la contaminació acústica en la nostra salut i la del medi ambient.\nDia intenacional de la Biodiversitat Biològica: Sortida fotogràfica\nDescoberta de l’entorn, en col·laboració amb el CENMA i els parcs naturals, a través d’una passejada per alguns dels parc naturals o espais naturals del país. Durant el recorregut, l’educador/a, s’explicarà les diferents característiques d’espècies rellevants que es podran observar fàcilment, principalment de la flora andorrana, aus i insectes.\nDurant la passejada es convidarà als usuaris a fotografiar les diferents espècies observades i compartint-les a través d’un hashtag específic a través de les xarxes socials. S’intentarà comptar amb la presència d’un fotògraf professional per a que doni consells i tècniques per a captar la bellesa de la biodiversitat. A més, es promocionarà el concurs de fotografia d’Instagram.\nTambé es parlarà de les diferents eines bàsiques de gestió de la biodiversitat i les d’amenaces als espais naturals protegits (espècies invasores, plagues, incendis, etc).\nConscienciar a la ciutadania dels requeriments per a mantenir una rica biodiversitat.\nPosar en valor la diversitat andorrana.\nRealització d’una carpa d’activitats pel dia mundial del medi ambient en la que es podran dur a terme 2 activitats:\nElaboració de bombes de llavors i argila (Nendo Dango): es donarà argila, aigua i llavors als participants per tal de que fabriquin les seves pròpies bombes de llavors i plantar-les a casa.\nArbre del compromisos pel desenvolupament sostenible: els participants podran escollir diferents fulls amb les icones del ODS i a darrera escriure o dibuixar-hi un compromís. Els compromisos es lligaran a un arbre per tal de simbolitzar l’arbre dels compromisos.\nConscienciar a la ciutadania sobre els objectius del desenvolupament sostenible\nSetmana Europea de l'Energia: Taller d'estalvi energètic a la llar\nTaller destinat a públic adult en el que es donaran eines per tal de minimitzar el consum energètic i d’aigua a la llar, i reduir així el consum energètic i els costos derivats.\nInicialment es donaran eines per a fer una auditoria de la llar i interpretar les factures de la llum, aigua i gas, i posteriorment es donaran un seguit de consells per tal de reduir els consum si ser més eficients a la llar.\nEl taller s’emmarcarà dins dels ODS i reflexionarà sobre d’importància de millorar l’eficiència de les nostres llars i adquirir nous hàbits de consum.\nConscienciar sobre la importància de els contribucions individuals en la lluita pert a l’assoliment dels ODS.


Novetats Laborals 2020 - Cudós Consultors i Advocats\nAUGMENT SALARI MINIM\nL’augment del salari minin interprofessional a 950€ bruts mensuals X 14 pagues que va entrar en vigor amb caràcter retroactiu des de l’1 de gener de 2020, es una millora que compleix amb el propòsit del Govern Espanyol d’elevar el SMI 2020 al 60% del salari mitjà que marca la Carta Social Europea.\nPERMIS DE PATERNITAT 2020\nS’incrementa el permís de paternitat a 12 setmanes a partir de l’1 de gener de 2020, de les quals les 4 primeres tenen caràcter continuo, es a dir, s’han de gaudir de manera ininterrompuda des de el dia de naixement.\nEs una mesura aprovada al Real Decret Llei 6/2019 de mesures urgents per a garantir la igualtat de tracte i oportunitats entre dones i homes.\nAUGMENT DELS TIPUS DE COTITZACIO PER AUTÒNOMS\nAmb caràcter general els treballadors autònoms inclusos en el marc de les prestacions socials de cobertura obligatòria tindran l’ augment de tipus de cotització per a les contingències d’accidents de treball i malalties professionals del 0,9% al 1,1% i en el cas de cessament d’activitat del 0,7% al 0,8%”\nPLA D’IGUALTAT I REGISTRE DE SALARIS\nS’elimina qualsevol tipus de discriminació per raó de sexe que pugui existir dins d’una empresa\nAquest es el leif motiv del Pla d’ Igualtat que, s’empara en el decret de igualtat laboral, des de el 7 de març, serà obligatori per totes les empreses d’entre 151 a 250 treballadors. Aquest mesura serà obligatòria per les empreses de més de 50 treballadors al 2022.\nTambé cal insistir en que serà obligatori per part de les empreses de portar un registre de salaris.\nPer obtenir més informació podeu contactar amb el departament Laboral de:\nEt pots subscriure al nostre butlletí aquí


Gestió acadèmica, Orientació universitària, Turisme i Direcció Hotelera - Plataforma Zoom\nL'Escola explicarà als estudiants de 1r curs dels Graus, en una trobada en línia que es celebrarà el dimecres 14 de juliol, com serà el procés de matrícula online assistida i quina documentació necessiten per efectuar aquest tràmit.\nEs realitzarà una única sessió a les 10:30 h pels Graus en Turisme, Turisme en Anglès i Direcció Hotelera.\nLa jornada d'acollida virtual es celebrarà a través de la plataforma online "Zoom".\nData: Dimecres 14, Juliol de 2021 - 10:30h\nData fi: Dimecres 14, Juliol de 2021 - 12:30h\nAfegir al meu calendari\t2021-07-14 10:30:00 2021-07-14 12:30:00 Europe/Madrid Jornada d'Acollida Virtual per estudiants de 1r curs de Grau\nPlataforma Zoom Gestió Acadèmica de l'Escola eutdh@uab.cat\nMatrícula de 1r curs dels Graus per estudiants que hi han accedit en 1a preferència\nConeix tots els passos que has de seguir per realitzar el tràmit (clica sobre aquest enllaç).\nAfegir al meu calendari\t2021-07-15 00:00:00 2021-07-18 23:59:59 Europe/Madrid Matrícula de 1r curs dels Graus per estudiants que hi han accedit en 1a preferència


Regió7 ofereix per Sant Jordi, i pensant en els menuts, un conte amb CD inclòs - Regió7 :: El Diari de la Catalunya Central\nRegió7 ofereix per Sant Jordi, i pensant en els menuts, un conte amb CD inclòs\n"Txangu i la cançó de l'escopinya" es podrà adquirir a partir del dia 18 d'aquest mes al quiosc\nredacció | manresa 10.04.2015 | 00:00\nPortada del conte, que s´acompanya amb un CD amb vuit cançons marta pich\n"Txangu i la cançó de l'escopinya" és el títol del conte que Regió7 ofereix als seus lectors de cara a Sant Jordi, pensant especialment en els més petits de casa. El llibre s'acompanya d'un CD amb vuit cançons que fan referència a diferents moments del conte.\nEl llibre i el CD es podran adquirir a partir del dia 18 d'aquest mes al quiosc per 9,90 euros, juntament amb el diari. Escrit i il·lustrat per Miquel Rof i amb cançons d'Alfred Tapscott, el conte, que edita Edicions Saragossa, s'adreça als infants de sis a nou anys i als educadors, pares, avis i mestres que els vulguin llegir contes. El protagonista, Txangu, un gos que parla, toca un instrument i vola, convida el lector a descobrir món i a viure aventures.\nL'objectiu del conte i del CD és oferir un producte lúdic, potenciar la narració i la lectura individual i compartida, afavorir el descobriment, la lectura i les possibilitats d'expressió de diferents llenguatges, activar el pensament i la capacitat imaginativa, fomentar l'interès per la lectura i possibilitar la descoberta de valors. En Txangu és un gran amic dels infants amb un origen que no oblida i que no vol perdre i que permet fer una petitíssima ullada a la mitologia grega.\nEl lector descobrirà que en Txangu, sovint, té èxit, però que també pot fracassar; que a vegades és poruc, i, d'altres, valent; que pot ser seriós, i després un tabalot i, sobretot, és un bon company, generós i alegre. El conte inclou una cançó, amb una tornada repetitiva que identifica en Txangu i estils musicals interpretats pels instruments presents en el conte.


Dos germans enfrontats en la neu\nEls paisatges nevats d’un paratge perdut de la Patagònia es converteixen en l’escenari tel·lúric ideal per acollir aquest drama. És la història de dos germans enfrontats per un secret terrible que arrosseguen des de la infància, i que els ha marcat per sempre. Un i altre es retroben, després de molts anys, per enterrar l’urna amb les cendres del pare.\nDe tant en tant, el fantasma d’un nen amb una escopeta de caça apareix entre els arbres. Els elements que caracteritzen aquesta relació semblen trets d’una tragèdia grega. Hi ha fratricidi, hi ha baixes passions, assassinats i un gir carnal… No obstant això, el director Martín Hodara adopta un to excessivament fred i desangelat a l’hora de captar aquestes pulsions.\nA la narració li falta força i energia. La construcció de l’argument no té la rellevància simbòlica adequada per arrossegar l’espectador en aquest remolí de misèries i càstigs íntims que pretén reflectir, tot i les ajustades interpretacions de Ricardo Darín i Leonardo Sbaraglia, i d’una Laia Costa en un paper aparentment secundari, extern, que anirà guanyant lloc fins a convertir-se en un personatge central.


Silur – El medi natural del Bages\nÍndex d'espècies » Peixos » Silúrids »\nEl silur (Silurus glanis) és un peix d’aigua dolça de la família dels silúrids i de l’ordre dels siluriformes, al qual també pertany el peix gat (Ameiurus melas). Té el cos allargat i el cap ample i aplanat, no té escates i té la pell mucosa. La seva boca és grossa i terminal, i té les maxil·les cobertes de dents petites i primes, que serveixen per retenir les preses. Té 2 barbes sensorials molt llargues que li surten de sobre el maxil·lar i 4 de més curtes sota el mentó. La línia lateral la té ben marcada i completa, i l’aleta dorsal la té petita, amb 3-5 radis, mentre que l’anal la té molt llarga, amb 84-92 radis. Té el dors de color blau negrós, bru o verdós; els flancs més clars, amb jaspiat fosc, i el ventre blanc brut, amb reflex vermellós. Presenta poc dimorfisme sexual. Està comprovat que pot arribar a fer 3 m de llarg i a pesar 150 kg, però hi ha textos dels segles XVIII i XIX que parlen d’exemplars molt més grossos, de fins a 375 kg de pes. Aquestes informacions són bastant creïbles, perquè els peixos creixen durant tota la seva vida, i està demostrat que els silurs poden viure, com a mínim, 80 anys. L’edat pot ser determinada pels anells de creixement de les vèrtebres o dels radis de l’aleta pectoral. És el peix d’aigua dolça més gros d’Europa.\nÉs un peix bentònic, d’activitat principalment nocturna, que viu als fons fangosos d’aigües lentes, preferentment dolces, però també salabroses. Tolera la contaminació i les concentracions baixes d’oxigen. És originari del centre i l’est d’Europa, però s’ha difós molt per introducció artificial duta a terme principalment per pescadors esportius.\nS’alimenta de tota mena de preses i també de carronya. En la fase juvenil menja petits invertebrats del fons i d’adult menja sobretot peixos, però també altres animals, com ara ànecs, rosegadors, granotes, crancs…, als quals atrapa xuclant-los amb la seva gran boca. Com escau a un peix d’aigües tèrboles actiu en la foscor, no detecta les preses mitjançant la vista, sinó que ho fa sobretot mitjançant altres sentits. És capaç de detectar el moviment d’un cranc a 10 metres. Té electroreceptors a les barbes sensorials -que també tenen una funció tàctil, a la mandíbula i a la línia lateral un òrgan sensible a les vibracions-, i quimioreceptors (sentit del gust) a les barbes sensorials, a la boca i a altres parts del cos. A més, té bon olfacte i una fina oïda que li permet detectar molt bé els sons produïts fora de l’aigua. Els pescadors del Danubi l’atrauen donant cops a la superfície de l’aigua i també és atret per les ones sonores de baixa freqüència. A l’hivern roman poc actiu, amagat al fons, i no s’alimenta.\nFresa de maig a juliol. El mascle cava el niu a poca profunditat, en zones amb molta vegetació, i la femella hi pon milers d’ous d’uns 3 mm de diàmetre, que són ràpidament fecundats pel mascle. En pon de 20000 a 25000 per cada quilo que pesa. Al cap de 3 a 10 dies d’incubació, durant els quals el niu és vigilat pel mascle, dels ous surten petites larves amb aspecte de capgròs. Aquests peixets creixen ràpidament, sobretot si les temperatures són altes i disposen de força aliment. Poden arribar a fer 35 cm de llarg al cap d’un any i uns 50 cm als dos anys, i arriben a l a maduresa sexual quan pesen d’1 a 2 kg, cosa que aconsegueixen normalment amb tres o quatre anys (nou en els climes més freds). Un silur d’uns 25 anys pesa uns 65 kg.\nA la península Ibèrica va ser introduït a l’embassament de Mequinensa (Baix Cinca) l’any 1974 i actualment és present a la major part de la conca de l’Ebre, al Llobregat, al Ter, al Tajo… Els grans embassaments de l’Ebre atrauen pescadors de silurs de tot Europa que aporten diners al negoci turístic dels pobles riberencs. Pescadors de Sant Joan de Vilatorrada van capturar l’any 2008 dos grans silurs al canal industrial, quan se n’estava fent un buidat per trams per netejar-lo. Un dels exemplars era d’1,85 m de longitud i 45 kg de pes, i l’altre mesurava 1,70 m i pesava uns 70 kg. També se n’han pescat a l’estany de l’Agulla (Manresa).\nEl silur ha estat acusat sense gaire argumentació de fer minvar les poblacions de peixos autòctons. Això probablement seria del tot veritat si aquests fossin majoria, però, com que als rius bagencs i a molts altres hi ha molts més peixos al·lòctons (carpes, albornells…) que peixos autòctons, l’efecte negatiu del silur sobre les poblacions d’aquests darrers ens sembla difícil de demostrar.


Exportant el patrimoni: Trepat. Un cas d'estudi - Tàrrega Televisió\nExportant el patrimoni:\nTrepat. Un cas d’estudi\nQuan l’any 2014, Joan Fontcuberta, un dels fotògrafs més prolífics, internacionals i importants del moment, va aparèixer per Tàrrega, convidat pel Museu Trepat i el festival Embarrat, va quedar impressionat i seduït per l’antiga fàbrica de maquinària agrícola J. Trepat: unes naus que es van construir entre els anys 1933 i 1936, i que encara avui conserven un esperit i una atmosfera intactes, d’èpoques passades.\nLa fàbrica, però, havia començat la seva activitat l’any 1914, al carrer d’Ardèvol. Eren els temps de la modernitat: una nova societat, erigida a partir de la Revolució Industrial, fugia a correcuita del ruralisme i idolatrava la «màquina» com a instrument de progrés.\nL’adveniment de la modernitat doncs va portar canvis socials i polítics de gran magnitud. També en el món de l’art. I, apareixien a Europa i Estats Units les avantguardes: uns corrents artístics contestataris, rebels, que s’enfrontaven amb l’academicisme hegemònic del moment, i que van representar un punt d’inflexió irreversible en el món de l’art.\nEn aquest context de principis de segle XX, la fotografia i el cinema, les dues grans disciplines tècniques de captació de la imatge i moviment, no van restar al marge d’aquesta revolució. Així, els fotògrafs de l’època influenciats per moviments com el dadaisme, el surrealisme o el constructivisme, mostraven una nova manera d’entendre el mitjà i apostaven per l’experimentació en les formes, els punts de vista, les tècniques o les temàtiques.\nPer tot plegat, Joan Fontcuberta, el fotògraf català més reconegut de la història, va imaginar, des de Tàrrega, un nou projecte artístic per homenatjar a les avantguardes històriques: li posà el nom de Trepat. A case study in avant-garde photography.\nTrepat és doncs la ficció de Fontcuberta que vincula a Josep Trepat —fundador de la fàbrica J. Trepat i un home emprenedor, llest, senzill i amant de la innovació—, amb les avantguardes artístiques. Josep Trepat, amb un gran interès per la cultura, va aconseguir, segons Fontcuberta, contactar amb les elits del món de l’art de la primera meitat de segle XX, i amb elles, va establir estratègies comunicatives i publicitàries amb l’objectiu d’impulsar la seva fàbrica. Així, va ser com artistes de gran renom mundial, com els fotògrafs Renger-Pastzsh, Man Ray, László Moholy-Nagy, Rodtxenko, Charles Sheeler o Walker Evans, van fer estada a Tàrrega, i van retratar les instal·lacions i els productes de la fàbrica amb fins promocionals.\nNo obstant això, a tots els treballs de Fontcuberta, i a Trepat també, subjau un rerefons crític que qüestiona el paper de la fotografia i també dels mitjans de comunicació, als quals hom els hi atribueix incondicionalment la «veritat». Una «veritat» que l’artista nega sense contemplacions.\nEn l’aspecte formal, Trepat ha esdevingut una exposició i un llibre comissariat per Fontcuberta a partir del material fotogràfic i documental trobat al fons de l’Arxiu Comarcal de l’Urgell i del Museu Trepat. El projecte s’ha exposat al festival internacional de fotografia d’Arles i al Palacio de la Madraza de Granada; i, actualment, es pot veure al DA2 de Salamanca dins la important mostra Imago, Ergo, Sum comissariada per Sema d’Acosta i dedicada a l’obra de Joan Fontcuberta. El llibre, de col·leccionista, l’ha editat Editions Bessard (França), i la meitat del exemplars s’han venut a l’estranger. Avui, gairebé estan esgotats.\nAl Museu Trepat doncs no li ha pogut sortir més rodona la iniciativa, i en pot estar orgullós: Trepat ha estat i és avui un projecte altament valorat i molt apreciat en les esferes internacionals del món de l’art, i a més a més, ha resultat ser un nou i intel·ligent canal de difusió del patrimoni industrial targarí.\nEmprenedor cultural i fotògraf


Vídeo i foto | edu365\nAudiovisuals a l'aula\nBenviguts al món del reportatge! Si us agrada tafanejar, descobrir què passa al vostre entorn i ensenyar-ho als altres, segur que us agradarà també fer de reporteres i de reporters. Us caldrà només uns quants consells, una càmera de foto o de vídeo, paciència i, sobretot, mantenir les orelles i els ulls ben oberts.\nDescarrega els continguts\nPer saber explicar una història de ficció en imatges cal tenir una bona idea i desenvolupar-la en imatges i sons, de manera que el resultat final aconsegueixi interessar i emocionar els espectadors. Per començar no cal ser gaire ambiciós, uns segons d'imatges que expliquin una història són suficients.\nUn bon anunci val més que mil consells si l'objectiu és aconseguir que acabem comprant fins i tot allò que no necessitem, i els creatius publicitaris dominen a la perfecció totes aquestes tècniques. Fer un bon anunci és un art Quin n'és el secret?\nT'agrada l'animació? Estem acostumats a veure animacions espectaculars en les grans produccions cinematogràfiques. Però abans d'arribar aquí, els professionals de l'animació han utilitzat tècniques artesanals amb objectes de plastilina, cartolines o fustes. Qualsevol cosa es pot animar si sabem com fer-ho.\nEL DOCUMENTAL I EL NOTICIARI\nEl documental i els noticiaris mostren, informen i reflexionen sobre diversos aspectes i esdeveniments que passen a tot el món. Però quins prioritzen? Amb quins criteris? Cal saber buscar i estructurar allò que volem mostrar. Imatges, textos i testimonis poden ser un material molt interessant!\nEn el món de la creació tot és possible! Un poema, una cançó o una sensació poden ser una font d'inspiració per crear imatges artístiques. Es tracta que el conjunt d'imatges i de sons resulti agradable i, alhora, ens comuniqui alguna idea, algun sentiment.


Albert Sánchez Piñol crida els escriptors en català a abandonar el "derrotisme" La República\nAlbert Sánchez Piñol crida els escriptors en català a abandonar el “derrotisme”\nL’escriptor Albert Sánchez Piñol ha fet una crida als autors en català a abandonar les postures derrotistes, ja que al seu parer la literatura catalana viu un bon moment i pot tenir en la globalització un gran aliat. L’autor de ‘La pell freda’ ha comparat la literatura catalana amb la selecció holandesa de futbol, que tot i ser un país petit sempre arriba al final de les competicions mundials. ‘Amb Catalunya això podria passar, depèn de la selecció que podem crear per passejar pel món’, ha assegurat. Pinyol ha avançat que publicarà un llibre de contes després de la Fira de Frankfurt.\nSánchez Piñol publicarà un nou llibre de contes després de la Fira de Frankfurt, que se celebrarà a l’octubre. El llibre, el títol del qual no ha desvetllat, inclourà diverses històries inconnexes i sense temàtica específica que l’autor barceloní ha anat escrivint en els últims mesos. El volum arribarà a les llibreries abans que la tercera part de la trilogia iniciada amb ‘La pell freda’ i ‘Pandora al Congo’.\nPiñol ha anunciat aquest divendres a la Universitat Catalana d’Estiu (UCE) la publicació d’un nou llibre de contes, un dels gèneres preferits per l’escriptor, que ja l’havia conreat a llibres com ‘Les edats d’or’.\nL’autor ha explicat que aquest nou volum de contes ha sorgit ‘de forma natural’ perquè sempre li ha agradat escriure amb format de conte. El llibre es publicarà després de la Fira del Llibre de Frankfurt, que se celebrarà el pròxim octubre i on catalunya serà la cultura convidada. D’aquesta manera Piñol espera no restar protagonisme al llançament, ja que les notícies de la fira ‘es menjaran tota l’actualitat’.\nEl nou llibre de contes arribarà a les llibreries abans que l’esperat tercer volum de la triologia iniciada amb ‘La pell freda’ i ‘Pandora al Congo’. Piñol no ha volgut donar cap detall sobre el títol o contingut d’aquesta tercera novel·la i s’ha limitat a comentar que, com les dues anteriors, es mourà en el terreny de la fantasia i la ficció.


Com pot canviar el món en un dia - Teleponent\nInici Opinió Com pot canviar el món en un dia\nCom pot canviar el món en un dia\nLa COVID-19 ha estat una nova experiència o “lliçó” per la humanitat que tindrà un final feliç que suposarà l’inici d’una nova era que succeirà l’època contemporània a partir del proper 2022, una època de moltes sorpreses socials optimistes.\nUn cop superada la tercera onada arribarà una de nova: la de la salut mental però la vencerem en una dècada, data en que l’ONU constata a través d’estudis provats que a través de la investigació i la recerca assolirem un món molt més just, amb salut emocional i amb constants transformacions digitals, d’intel·ligència artificial que faran que el món bategui i faci un gir contundent cap a millor.\nTots els humans passem per problemes de salut ja sigui físicament o emocionalment. L’onada de la salut mental està present ja en moltes parts de món. Aquesta serà la darrera onada que farà obrir els ulls a molta gent respecte els prejudicis, discriminacions i tòpics que avui encara existeixen cap a les persones de la diversitat.\nAquests dies tan difícils i de soledat també m’han fet pensar que aquelles “bogeries” o pronòstics de tot tipus que pot fer qualsevol filòsof o pensador ens pot servir per detectar tota mena d’esdeveniments, incerteses a temps. Cal que les institucions aportin totes les solucions possibles amb la immediatesa necessària, que ens permeti controlar qualsevol adversitat.\nCadascú té la seva pròpia vivència però en el meu cas crec que la crisis ha estat una lliçó molt important per a recordar que tots estem exposats a estar confinats, patir malalties neurològiques o psicològiques, fer-se una prova PCR o inclús perdre la vida de jove.\nQue la humanitat s’adoni de nous problemes que aniran sorgint crec que és bo dins del mal. M’agraden aquelles persones extremadament optimistes que davant pandèmies no perden l’esperança. A partir d’ara, també segons l’ONU poden venir més problemes (guerres nuclears, augment de la delinqüència i inseguretat, ciberdelinqüència, augment del terrorisme…)\nD’un dia per l’altre ho podem perdre tot i la COVID-19 és un fet real, provat i imprevisible. El coronavirus l’hem vençut però els problemes mentals que haurà ocasionat la pandèmia a la majoria de població suposaran una despesa addicional pels governs que hauran de centrar-se en aquest greuge.\nLa Marató de TV3 dedicada a la salut mental va ser cancel·lada i substituïda per la de la COVID-19 i probablement que es celebrarà al acabar l’any 2021.\nHem vençut la COVID-19 i vencerem tot el demés! Potser no canviarem el món en un dia però en 10 anys en molts aspectes segurament que sí.\nCal tenir la confiança i esperança que tot anirà bé, i val més pensar que el món pot canviar d’un dia per l’altre cap a millor que cap a pitjor.\nArticle anteriorL’Arnau de Vilanova de Lleida estrena una consulta liderada per llevadores\nArticle següentProposen canviar el nom de la plaça de l’Excèrcit de Lleida


L’Ajuntament comença a pensar en la restauració de les botigues del Castell | Ràdio Cubelles\nL’Ajuntament comença a pensar en la restauració de les botigues del Castell\nEs tracta de les cases que ocupen una part de la plaça del Castell i el carreró del Doctor Juncà. Unes cases que han tingut diversos usos històricament però que des de fa més de 15 anys que estan mig abandonades\nEntrevista a Núria Jané, arxivera municipal (cliqueu l'enllaç)\nL’Ajuntament de Cubelles ha encarregat un estudi previ de projecte de restauració de l’antiga botiga del Castell. L’estudi el realitzarà l’arquitecte Roger Guitart. Contindrà anàlisi històric de com va ser i com és ara l’edifici; així com un anàlisi històrico-documental, constructiu i artístic. Hi haurà un estudi geomètric i de l’entorn, i un altre estudi paisatgístic i de la construcció actual. Hi haurà també un anàlisi sociològic de com va ser i com és i de les relacions de la societat amb l’edifici. I a banda de tot això, una proposta d’actuacions de com ha de ser, les fases de treball, els plànols i el cost. Núria Jané, és l’arxivera municipal\nLes cases situades al Carrer Doctor Juncà que ja són de propietat municipal entraran a formar part del conjunt del Castell. Actualment estan molt deteriorades i a l’espera que aquest estudi previ de projecte de restauració estigui acabat. L’estudi podria estar enllestit d’aquí un any. Serà aleshores quan es disposi d’una proposta de possibles actuacions.\nL’estudi previ de projecte de restauració de l’antiga botiga del Castell té un cost de 18.150€, dels quals l’Ajuntament haurà de pagar 3.630€. La resta està subvencionat per la Diputació de Barcelona.


El PSOE va assumir el caràcter polític del conflicte basc en 25 reunions amb Batasuna abans de l'alto el foc d'ETA\nBatasuna ha confirmat que la seva formació va mantenir més d'una vintena de reunions amb el PSOE abans de la declaració d'alto el foc d'ETA. La confirmació d'aquesta informació, avançada pel diari "Gara", ha fet reaccionar el Partit Popular, que ja ha demanat la compareixença de José Luis Rodriguez Zapatero per aquest tema. Des del govern, la vicepresidenta, María Teresa Fernández de la Vega, no ha volgut respondre a aquesta informació perquè diu que prové d'una formació il·legalitzada.\n18/05/2007 - 16.25 Actualitzat 19/05/2007 - 00.25\nBatasuna i el govern del PSOE s'haurien reunit fins a 25 vegades entre l'any 2001 i la data en què la banda terrorista ETA va declarar l'alto el foc, el març del 2006. Segons la informació publicada al rotatiu basc "Gara", en aquestes trobades el govern hauria reconegut el "caràcter polític" del conflicte. Batasuna ha confirmat aquesta notícia, però des del govern s'ha optat pel silenci.\nEn la roda de premsa posterior a la reunió del Consell de Ministres, la vicepresidenta De la Vega ha declinat fins a tres cops rebutjar o confirmar aquestes trobades. A la primera pregunta d'un periodista ha recordat que no fa valoracions sobre notícies aparegudes als mitjans de comunicació, i menys encara, ha afegit, si provenen de partits polítics il·legalitzats. A la segona pregunta, ha insistit que no té per costum donar "carta de naturalesa" a les informacions que vénen d'un partit il·legalitzat, ha emfatitzat que mai no ho ha fet i ha afegit que per ella "aquesta informació no existeix".\nUn tercer periodista ha intentat que Fernández de la Vega es pronunciés sobre la notícia aprofitant un comentari de la vicepresidenta sobre que els polítics "han de contestar totes les preguntes". Aquest cop De la Vega ha estat més concisa i ha dit que ja havia contestat aquella qüestió.\nQui sí que ha volgut parlar de les suposades trobades ha estat el líder del PP, Mariano Rajoy. En un míting a Maó, Rajoy ha exigit explicacions al president espanyol per haver-se reunit amb ETA mentre "estaven amb el Pacte Antiterrorista amb el PP suposadament combatent el terrorisme". El popular ha assegurat que ha intentat "fins a la sacietat" arribar a un acord amb José Luis Rodriguez Zapatero i ha afegit, tot seguit, que "ara ja sabem perquè no volien un acord amb el PP".\nContactes PSOE-Batasuna "durant anys"


Una cinquantena de persones clouen la temporada boletaire a Castell de l'Areny - Regió7 :: El Diari de la Catalunya Central\nUna cinquantena de persones clouen la temporada boletaire a Castell de l'Areny\nRegió7 i l'Ajuntament de la vila organitzen una matinal de natura i gastronomia al Berguedà\ndani perona castell de l'areny 21.11.2016 | 07:40\nUna cinquantena de persones han participat aquest diumenge a la festa de final de temporada boletaire a Castell de l'Areny. Una celebració organitzada per Regió7 i l'Ajuntament de Castell de l'Areny que ha permès als assistents gaudir d'un matí de natura i gastronomia al Berguedà. Els assistents han marxat satisfets de la celebració i alguns d'ells, amb ganes de repetir si es torna a organitzar.\nLes activitats han començat de bon matí amb la passejada pels entorns naturals del municipi. Una caminada dirigida per Natxo Oñatibia i Ester Corrales, responsables de l'empresa Rural Salut, instal·lada a Castell de l'Areny i dedicada a la promoció de la salut de manera lúdica. Abans de sortir al bosc, els participants han pogut tastar infusions i licors elaborats amb plantes i herbes que posteriorment han pogut localitzar sobre el terreny. Segons Corrales, l'objectiu de les passejades és descobrir el bosc d'una manera pedagògica. "Hem intentat transmetre coneixements concrets al voltant de les plantes que hem anat trobant i explicar quines utilitats tenen, per exemple, a l'hora de cuinar o també quines són les propietats beneficioses per a la salut", ha explicat. Alguns d'ells han aprofitat per recollir espècies de plantes aromàtiques, i també, els més espavilats han collit uns quants fredolics. Segurament, els darrers de la temporada.\nTast d'infusions i licors d'herbes abans de sortir al bosc. MARC VILASECA\nAcabada la caminada, el grup ha tingut l'oportunitat de visitar l'església romànica de Sant Vicenç, un dels atractius del municipi, i també l'anisoteca que manté Pere Massana, una de les col·leccions d'ampolles d'anís més grans del món. Les explicacions de Massana i la gran varietat d'ampolles de licor han cridat l'atenció de més d'un.\nDesprés d'una matinal d'activitats, la gana estava feta i els comensals han entrat al menjador del restaurant Castell de l'Areny per degustar un menú especial amb els bolets com a protagonistes. La cinquantena d'assistents han pogut tastar una selecció variada d'entrants amb bolets i han pogut escollir entre dos segons: conill amb rossinyols o rodó de vedella amb bolets. Tots els plats han estat acompanyats d'una selecció de vins del celler Solergibert, d'Artés. Al llarg de l'àpat, Josep Solergibert, d'aquest celler familiar, ha explicat quins vins ha escollit per a cada plat. Els comensals han quedat satisfets, i fins i tot, als que els hi ha quedat un forat, han pogut repetir. Els responsables de l'establiment s'han mostrat satisfets d'haver acollit aquesta celebració.\nDinar al restaurant Castell de l'Areny. MARC VILASECA\nL'alcalde de Castell de l'Areny, Pere Raja, ha agraït a Regió7 i als impulsors de l'esdeveniment "que hagi pensat en el nostre municipi per organitzar aquesta festa". "Per a nosaltres ha estat molt positiu poder-hi col·laborar perquè ens han vingut a visitar persones que, si no hagués estat per aquesta matinal, segurament ho ho haurien fet". En aquest sentit, Raja ha recordat que Castell de l'Areny viu del turisme a través de les poques empreses que encara hi mantenen la seva activitat. "Per això hem d'aprofitar totes les oportunitats per fer venir més visitants", ha afegit. Un cop acabada la festa, l'alcalde ja ha anunciat que està disposat a tornar a acollir l'esdeveniment de cara a l'any vinent, "però moure'l en el calendari i organtizar-lo en plena temporada boletaire, per fer-ho més atractiu encara", ha puntualitzat.


Espectacular inici de lliga del Club Natació Sabadell a la Divisió d'Honor | Ràdio Sabadell\nEspectacular inici de lliga del Club Natació Sabadell a la Divisió d'Honor\n27.11.2018 17:13 Esports\nEl Club Natació Sabadell ha completat satisfactòriament la seva ruta pel nord en la vuitena jornada de la Divisió d'Honor de tennis taula. Els nedadors van guanyar dos dels tres partits que van disputar durant el cap de setmana i s'han situat en zona d'ascens a la Superdivisió. El conjunt de Can Llong s'ha alçat a la tercera plaça amb 14 punts tot i haver jugat un compromís menys que els equips capdavanters. El palista del Club, Pere Weisz, es mostra sorprès pel rendiment de l'equip: "És un resultat molt important, però cal seguir tocant de peus a terra perquè aquesta lliga és molt dura". Els sabadellencs van començar la jornada guanyant el Club Valladolid Tenis Mesa per 1-5, tot i que van haver de remuntar l'1-0 inicial. El segon compromís de dissabte, que disputaven contra l'Universidad de Burgos, també es va complicar des del principi. Iván Ruíz va perdre el primer punt de l'enfrontament i l'equip va haver de remuntar de nou. Els palistes del Club, però, no van donar opció i van acabar guanyant per 2-4.\nDiumenge, els sabadellencs van completar la jornada amb un últim duel davant el Torrelavega. Yuri Beschastnyy el va deixar encarrilat i Iván Ruíz el va poder rematar amb un 0-2. El ETM Torrelavega, però, va pressionar i va aconseguir empatar 3-3 en el penúltim partit, fet que va forçar els nedadors a intentar guanyar l'enfrontament en un últim punt jugat per Ferran Brugada i Yuri. Al final, la parella de Cantàbria va fer el 4-3 i va batre els de Can Llong. Pel que fa a Yuri Beschastnyy, Pere Weisz ha confirmat a l'Hotel Suís d'aquesta casa que el més probable és el jugador rus no acabi la temporada amb l'equip: "La idea és acabar amb els jugadors de Sabadell. No podem tirar el pressupost de bones a primeres i ho confirmarem aviat en una Junta".\nDerrota del Falcons a Vic\nD'altra banda, a Primera Divisió, el Club Falcons va sumar la tercera derrota de la temporada. El conjunt de Joan Nogueras va caure davant el Girbau Vic per 2-4. Els vigatans van començar guanyant el primer punt contra Matsuoka. Adrià Úbeda va reaccionar empatant en el següent partit, però a partir d'aquest moment, els osonencs van fulminar els sabadellencs amb tres punts consecutius. Finalment, Miquel Muñoz només va poder maquillar el resultat definitiu: "Sabíem que el grup seria molt difícil, amb jugadors molt experimentats. La sort és que tenim un equip compensat i una regularitat que serà clau".El Club Falcons intentarà refer-se d'aquesta desfeta dissabte (18h) a Cal Balsach, on rebrà el Son Caldera. "Tenim l'aspiració i creiem que podem guanyar aquest partit", conclou Muñoz.\nEscolta l'entrevista de l'Hotel Suís al palista del Club Natació Sabadell, Pere Weisz:\nprimera divisió tennis taula


El Prat al Día: 13-dic-2013\nL'Aeroport de El Prat realitza un simulacre d'evacuació de la Torre de Control Sud\nL'Aeroport de El Prat va realitzar el passat dia 11 un simulacre d'evacuació de la Torre de Control Sud per un hipotètic incendi a la planta d'instal·lacions. En l’exercici han participat col·lectius interns com el Servei d’Extinció d’Incendis i el Servei Mèdic i també col·lectius externs com la Guàrdia Civil. Seguint el Pla d’Autoprotecció de l'Aeroport, l'Executiu de Servei ha ordenat l'evacuació de controladors i personal de manteniment de la torre per garantir la seguretat de les persones. No obstant, dos treballadors han resultat ferits, un de greu i un altre lleu(simuladament)\nL'objectiu del simulacre és avaluar la capacitat de resposta dels equips d'actuació, l'execució dels protocols de reconeixement d'alarmes i la correcta activació del Pla d'Autoprotecció.\nParlem de patrimoni perdut. En aquestes dates a les portes de la Fira Avícola, contemplant els "pota blava", algunes persones es pregunten on queda Cal Mià. El record o la perduració d'alguns noms de masies en moltes ocasions fa pensar en un passat llunyà d'edificacions tan típiques al delta. Més lluny de la realitat, amb un impressionant número de masies enderrocades en els darrers anys, el 1998 Cal Mià també passà a millor vida. Coneguda com Hostal de la Rosa o Cal Potes de Conill era una edificació del segle XVIII que es trobava a la Ribera al costat del camí del Sorral i del camí de la Ribera. Destacava el rellotge de sol amb una inscripció amb l'any 1866 indicant la data d'una de les reformes. A l'estiu de 1998, afectada per les obres de la Pota Sud seria enderrocada, destacant el seu bon estat i no estar afectada directament per les obres de la B-20 o Ronda de Dalt.\nUn any més el recinte de Cal Gana acullirà la fira avícola de la raça Prat que ja va per la 40a. edició.\nS'inaugurarà avui i durarà fins al diumenge a la nit i a més de la tradicional fira avícola, agrària i ganadera, acollirà també la 26a. mostra comercial i la 11a. mostra d'entitats a la que participaran 96 entitats que a més organitzaran diverses activitats tan dintre com fora del recinte a les que es podrà participar, com ara la Chicken's Run, gincana adreçades a joves entre 12 i 18 anys que tindrà lloc el divendres de set a deu de la nit.\nTambé durant la fira, una vintena de restauradors del Prat oferiran el Menu de la fira, fet amb pollastre pota blava i carxofa Prat i el tancament del Quinto Tapa d'enguany que substituirà al tradicional espai gastronòmic que ofereix menú potablava, ja que aquest es trasllada als diferents restaurants del poble que oferiran un menú especial de fira.\nEl diumenge de 10 a 14 hores es celebrarà el mercat de pagés al recinte de la fira i també hi haurà un concurs de fotografies a instagram.\nJa dintre de les activitats previstes per a la fira es van celebrar les jornades tècniques de la raça Prat que sota el nom de "La granja al plat" va tractar sobre diferents aspects del pollastre, la carxofa i la ramaderia pratenca.\nA la mateixa van participar Marta Ribas de L'IRTA, Manel Torres, president del consell regulador de la IGP,Valentina Guisado, presidenta la associació de criados, Joan Ribas president de la cooperativa agrícola Prat i Xavier Oliva, president d'amics del Cavall, així com la regidora Marta Mayordomo.\nEls oferim algunes de les fotografíes d'aquestes jornades técniques.\nDissabte,14 i Diumenge, 15\nIntèrprets: Cate Blanchett, Alden Ehrenreich, Alec Baldiwn, Louis C.K.; Bobby Cannavale, Andrew Dice Clay, Sally Hawkins, Peter Sarsgaard, Michael Stuhlbarg\nQuan la seva vida es desmunta, inclòs el seu matrimoni, l'elegant Jasmine, coneguda entre la jet set novaiorquesa, es trasllada al modest apartament de la seva germana a San Francisco. Allà intentarà recuperar i refer la seva vida.\nGuió: Roberto Aguirre-Sacasa\nIntèrprets: Chloe Moretz, Julianne Moore, Judy Grees, Portia Doubleday, Gabriella Wilde, Alex Russell, Max Topplin, Michelle Noiden\nAdaptació de la novel·la de Stephen King\nCarrie White, una noia tímida, marginada pels seus companys i sobreprotegida per una mare profundament religiosa, creu convertir-se en la noia més popular de l'institut en el ball de graduació. La realitat, ben diferent, desfermarà el terror.\nL'Aeroport de El Prat realitza un simulacre d'evac...


El Govern informa que actualment hi ha disset aules sota vigilància activa, quatre més que les comunicades divendres. D’aquestes, tres ho estan en vigilància total i les altres catorze en vigilància parcial. D’altra banda, hi ha una aula sota vigilància passiva.\nAl llarg del cap de setmana, Salut va detectar un total de 29 casos nous de coronavirus, fet que eleva la xifra total des de l’inici de la pandèmia fins als 15.367, dels quals 78 en actiu. Des de divendres, vint persones han superat la malaltia, i per tant ja s’han donat un total de 15.159 altes. El nombre de defuncions fins a la data es manté en 130 i a l’hospital Nostra Senyora de Meritxell no hi ha cap ingressat ni a planta ni a la unitat de cures intensives. Pel que fa al pla de vacunació, fins a la data s’han administrat un total de 106.135 vacunes: 54.333 primeres dosis, 51.519 segones i 283 terceres.


[message_box title=»» color=»blue»]La parpella caiguda o ptosis palpebral és un descens de la parpella superior que clou el globus ocular en proporció variable. Normalment el pacient no pot obrir el o els ulls podent arribar a dificultar la visió si la parpella cobreix la pupil•la.\n[message_box title=»» color=»red»]Per determinar quina tècnica és la més indicada en cada pacient s’ha de realitzar una exploració minuciosa en consulta.\n[toggle_item title=»Recuperació»]El postoperatori d’una cirurgia de parpelles és molt similar al d’una blefaroplàstia superior. El pacient acostuma sortir amb els ulls destapats i l’únic que cal esperar durant els dies següents és inflor i petits hematomes, que desapareixen entre 5 i 14 dies segons el pacient. És important aplicar fred els primers dies per escurçar el procés. Recomanem també la lubricació ocular amb col•liris lubricants i l’aplicació d’una pomada sobre els punts, que es retiren a la setmana.\n[message_box title=»Altres usuaris interessats en Parpella caiguda han consultat:» color=»gris»]


The Man from Earth - CINEQUANON.cat\nInici Escopòfilms The Man from Earth\nUn exercici d’història-ficció\nDirecció: Richard Schenkman\nProtagonistes: David Lee Smith, Tony Todd, John Billingsley, Ellen Crawford, Annika Peterson, Richard Riehle, Alexis Thorpe\nProfessors universitaris, mudança, Johnny Walker etiqueta verda, llar de foc, preguntes, confessions.\nAixò són un historiador, un antropòleg, un arqueòleg, un biòleg, una historiadora, una historiadora de l’art, un psicòleg i una estudiant que es reuneixen en una casa als afores i no són un acudit.\nEl motiu de la reunió és acomiadar el professor John Oldman, que se’n va després d’haver estat treballant deu anys a la universitat amb aquests col·legues. Es nota que en John amaga alguna cosa, i finalment s’atreveix a fer-los una confessió, o més aviat plantejar-los una qüestió, que els mantindrà entretinguts tota la tarda.\nSí, la pel·lícula sencera és una conversa, però una conversa versemblant que no s’acomoda en l’element sorpresa, que es desenvolupa hàbilment, i que ofereix alguns moments emocionants. Difícilment podria estar més ben espremuda.\nEls personatges que hi ha en escena, esnobs de manual, conformen l’audiència perfecta per respondre a la qüestió que els proposa l’amfitrió, i s’encarreguen de fer-ho contraatacant amb totes les preguntes obligatòries perquè la història prengui consistència. A més, també serveixen per mostrar diferents maneres d’afrontar la situació, amb reaccions que van de la més juganera a la més sentida i teatral. Això sí, el que tots es demanen, en el fons, és si en John està boig, si no és qui es pensaven que era, o si simplement els està prenent el pèl.\nThe Man from Earth és una producció forçosament modesta que s’ha convertit en pel·lícula de culte pels seus propis mèrits. Eviteu tots els spoilers que pugueu, i busqueu-la, si encara no ho heu fet. Ja veureu com en pocs minuts haurà captat la vostra atenció i voldreu prendre part en la conversa amb en John Oldman.\nLa frase: «¿Quants de vosaltres coneixeu cinc genis del seu camp amb qui no esteu d’acord?, ¿un a qui no escanyaríeu?»\nEl personatge: en John, és clar.\nL’escena per al record: el moment de la revelació més… forta.


El centre Estel, de sa Gerreria, obrirà les portes a final d'any\nSuposarà el punt final a una inversió de 12.500 milions a la barriada\nSebastià Bennàssar | 31 octubre 2001\nEl centre Estel, el darrer gran edifici que queda pendent de construir a sa Gerreria amb els doblers del pla Urban, es podrà inaugurar a final d'any, segons explicà ahir el regidor d'Urbanisme de l'Ajuntament de Palma, Rafel Vidal. Aquest edifici i l'acabament del centre cultural de sa Calatrava posaran el punt final a una inversió de més de 12.500 milions de pessetes de capital públic, aportat per la Unió Europea, la Comunitat Autònoma i l'Ajuntament de Palma a través del pla Urban i del pla Mirall.\nEn el barri també s'han invertit més de sis mil milions de pessetes de capital privat a través de la companyia Estel Nou, que ha invertit en la creació d'apartaments i habitatges a la zona. El centre Estel disposarà d'una piscina, un gimnàs, sales per desenvolupar programes socials i, a la vora, tot un seguit d'habitatges especialment adaptats a persones de la tercera edat. Amb l'acabament de les obres es consolidarà de manera definitiva el procés de recuperació de la barriada de sa Gerreria, a l'espera d'algunes actuacions de caràcter privat.\nTambé s'ha de destacar que l'Ajuntament de Palma va decidir ahir, a través de la seva Comissió de Govern, traspassar la gestió del centre sociocultural Flassaders i del centre Estel a l'Ajuntament de Palma. Fins ara, els dos havien estat gestionats a través del pla Urban. Bàsicament, els programes que s'hi desenvolupin tindran les mateixes finalitats socials, però seran gestionats de manera directa per la regidoria d'Acció Social i, en el cas del centre Estel, també a través de l'IME.


Jocs de taula menys comuns però més originals - UDITTA - Psicolegs i logopedes a Vilanova i la Geltrú.\nJocs de taula menys comuns però més originals\nAndrea Garcia\tIn Bloc 0 comentari\nAvui us recomanem diferents jocs per treballar diferents capacitats en els nens/es, i perquè no, per aprofitar i guardar un temps i espai per jugar en família. Són jocs que podeu trobar a botigues de joguines o llibreries, no hi ha necessitat d’anar a botigues especialitzades. És ideal també sorprendre els nostres fills amb un joc de taula atractiu per tal de donar estímuls i opcions diferents als tecnològics.\nEl Dixit és un joc on es desenvolupa la imaginació i treballa l’associació d’idees a partir d’imatges ambigües, els conceptes abstractes i la teoria de la ment. És ideal per nens amb problemes amb poca capacitat d’abstracció, és a dir, dificultats per imaginar, simbolitzar, crear. A més a més, es treballa la teoria de la ment, donat que cada participant ha de pensar què haurà associat l’altre a partir d’una imatge determinada. Té diferents extensions i col·leccions de cartes (més infantils o més abstractes).\nEl Codi Secret és un joc d’associació d’idees però verbals, no visuals com en el cas del Dixit. És un joc per equips, per tant fomenta el treball cooperatiu ja que els integrants de l’equip s’han de posar d’acord abans de donar una resposta per no tenir conseqüències. També es treballen les paraules polisèmiques, la categorització i, consegüentment l’ambigüitat verbal. Com en el cas anterior també es treballa la teoria de la ment, donat que els integrants de l’equip han de pensar en quin sentit haurà associat certes paraules el capità del equip.\nEstà disponible en castellà i en català.\nÉs un joc amb cartes i un tòtem de fusta que es col·loca enmig de la taula. És el joc per excel·lència per treballar el control de la impulsivitat, donat que si no pares atenció a la consigna visual, segurament t’equivocaràs, agafaràs el tòtem quan no toca, i hauràs d’emportar-te les cartes acumulades dels altres jugadors. Es treballa com hem dit, la impulsivitat, però a més l’atenció i la capacitat de reacció. És un joc divertit i familiar, més recomanable per jugar com a mínim entre 3 i 4 persones.\nÉs un joc semblant al Jungle Speed però amb consignes diferents, i per tant, amb figures diferents a agafar. A diferència del Jungle Speed, es pot jugar només entre dues persones. Es treballa l’agilitat i flexibilitat mental i la impulsivitat, ja que si agafes el personatge incorrecte, perds una carta. Les instruccions poden ser enrevessades en un inici, però finalment és un joc molt divertit i que et manté l’atenció i tensió durant tot el joc.\nÉs un joc de cartes senzill però perfecte per treballar la memòria de treball. Cadascú té com a objectiu aconseguir els ingredients per preparar unes pizzes determinades. Aquests ingredients s’han d’afegir a una pila; però per tal de saber si a la pila has posat els ingredients suficients per fer la pizza, hauràs d’anar contant mentalment o aproximant, quins i quants ingredients s’han tirat a la pila entre tots els jugadors que juguen. Es manté la intriga fins al final del joc, ja que fins que no es revisa la pila de cartes, no es pot saber qui ha aconseguit fer les pizzes que tenia com a objectiu.\nAnimeu-vos a explicar quin us agrada més!\nPsicòloga Col. 19.844\nLlegir 15644 vegades\tDarrera modificació el Dimarts, 14 Març 2017 14:27\nEl joc d'en Doll »\nEstàs aquí: Inici Bloc Jocs de taula menys comuns però més originals


2017 juny | Federació Hostaleria de Girona\nLa Vanguardia. Hacienda estudia con "extrema prudencia" los márgenes "para llevarlo adelante sin perjudicar los objetivos de déficit público. El ministerio de Hacienda y Función Pública, Cristóbal Montoro, ha confirmado este jueves que su departamento está trabajando en identificar algunas deducciones en el IRPF para el...\nLa Vanguardia. Sant Cugat expulsa a los inquilinos e investiga casos en los que se arrienda el sofá en Airbnb. “Un lugar tranquilo en Sant Cugat. Disfruta de tu estancia en un acogedor piso habitado por un matrimonio solo, a 20 minutos de Barcelona en tren...\nEl White Summer de Pals espera generar 5 milions a la comarca\nEl Punt. La 6a edició del festival crearà 100 llocs de treball, amb una inversió d’1,3 milions. Els promotors de la sisena edició del festival d’estiu White Summer, que començarà el 5 d’agost al recinte de Serres de Pals, preveuen generar un impacte econòmic de...\nEl Punt. L’espectacle ‘Aiguabarreig de festa’ reunirà uns 500 participants, amb una vintena de colles del municipi. Aiguabarreig de festa, un espectacle cercavila ideat per la companyia Comediants que reunirà uns 500 participants, serà un dels plats forts de la programació d’estiu dels 50 anys d’Empuriabrava....\nLes hipoteques frenen l’escalada i van baixar a l’abril a totes les comunitats\nDiari de Girona. El nombre d'hipoteques sobre habitatges va descendir en totes les autonomies en el passat mes d'abril, especialment al País Basc (-46,4%), Balears (-40,0%) i La Rioja(-30,3%), segons l'Institut Nacional d'Estadística. La firma de noves hipoteques per a la compra d'un habitatge es...\nDecàleg de la nova llei d’autònoms\nDiari de Girona. La Comissió d'Ocupació aprova la normativa que regularà el treball i que inclou deduccions per treballar des de casa. La comissió d'Ocupació del Congrés dels Diputats va aprovar ahir per unanimitat la reforma de la Llei del treballador autònom. La llei s'ha reformat...\nDiari de Girona. Opinió Josep Huguet. Exconseller de la Generalitat de Catalunya. Per primer cop en el darrer mig segle Catalunya arriba al 19% del PIB espanyol. Xifres superiors només s'havien donat al principi del segle XX de forma creixent fins al període de la...\nDiari de Girona. És la primera vegada que la infraestructura baixempordanesa serà amfitriona de la reunió. El port de Palamós acollirà l'any 2020 una de les assemblees generals de l'Associació amb ports de creuers a la Mediterrània (Medcruise), consolidant la projecció internacional del port, el municipi...\nL’administació Trump, el Brexit i l’economia catalana, a Olot\nDiari de Girona. L'administració Trump, el Brexit i l'economia catalana és el títol de la conferència que tindrà lloc el proper 3 de juliol, a les 19 hores, a l'Orfeo Popular Olotí. La xerrada anirà a càrrec de Xavier Menam catedràtic d'Economia d'ESADE-URL i conseller...\nL’aeroport renova la terrassa\nDiari de Girona. Aena millora els serveis als passatgers a la zona de la terminal. L'Aeroport de Girona-Costa Brava ha reformat la terrassa central de la zona d'embarcament de la terminal. L'espai compta amb una àrea de descans i una zona enjardinada i un punt...


He omplert la banyera d'aigua freda.: Presentant la Winnie (segona part).\nPobra bèstia. Em sembla que amb el pentinat que li has fet, fa ulls de trist...\nla clenxa al mig? això no es porta al centre espanya? millor deixats anar, no?\n27 d’octubre de 2011, a les 20:27\nA bones hores penges això, pobres lectors els teus que no estaran mai al dia, ja els ho dic jo, que sapigueu que fa mooooooooooolts dies que la Winnie no va pentinada així, és més fins hi tot li hem tallat els cabells.... I no et dic mentider sinò tardaner!!!!\n27 d’octubre de 2011, a les 20:33\nPer favor... Hahahaha!\nMira que m'ha vingut una rialla sonora quan l'he vista de nou... La pobra, quina tendència que has fet servir amb ella.\nProva si a cas amb un llacet!\n27 d’octubre de 2011, a les 20:39\n27 d’octubre de 2011, a les 20:45\net sona la frase "Le haré una oferta que no podrá rechazar"? (posa-li accent italià i una veu força cascada)\n27 d’octubre de 2011, a les 21:31\nHahah! Que cracks!!! I pobret Winnie....Suposo que li consulteu abans de fer-li pentinats, no?? Puc fer una proposta? Segur que estaria molt guapo amb trenes!\nAh! i moooolt xulos els taxis neoyorkins del fons!!\npd: sort de l'alba que ens posa al dia...li heu tallat els cabells? nooooo....\n27 d’octubre de 2011, a les 21:35\nHahahaha si fins i tot té la seva pròpia etiqueta al blog!\n27 d’octubre de 2011, a les 22:00\nvull veure el Winnie amb el newlook\nVictòria (mama Jordi)\n27 d’octubre de 2011, a les 22:14\nQuè vols que et digui, a mi la Winnie em fa una mica de iuiu :S\n28 d’octubre de 2011, a les 12:14\njordi, li has fet la prova de psicotròpics. diga'm malpensada però la veig una mica txunga. com si estès més p'allà que p'acà.\n28 d’octubre de 2011, a les 13:30\nHahahahaha em moro de riure!! :-DD\nI m'encanta llegir els comentaris que deixa l'ALBA!! Així resulta que ens penges les imatges de la Winnie quan ja ha canviat de pentinat!! Homeeeeee :-))\n(Ai, quin riure, he vist això que diu en MARCEL i és cert!! té la seva pròpia etiqueta al blog!!) :-DD\n28 d’octubre de 2011, a les 21:22\nXeXu: La responsable del pentinat és l'Alba. Servidor només se'l mira!\ngarbi24: Crec que un jersei així a l'espatlla estil PP li estaria bé!\nalba: t'hauré de censurar els comentaris. Últimament revoluciones massa el galliner.\nMiss Yuste: Un llacet... umm algun color en especial?\nFerran: hahaha he apuntat tres o quatre modelets.\npons007: Estaríem parlant del Berlusconi?\nBarcelona m'enamora: Com l'Alba llegeixi que li dius el Winnie i no LA Winnie, rebré jo!!\nVinga, m'apunto la proposta teva també. JUntament amb la de Miss Yuste.\nEl quadre és de l'Ikea, crec que el té mitja Barcelona. Ui, parlant de Barcelona, si tu te'n dius, segur que el tens! :-)\nSí, sí, ella li ha tallat els cabells.\nMBosch: L'ocasió ho requeria.\nMama: ja penjaré foto, però no t'esperis res espectacular.\nClidice: iuiu? No dona no. Te l'has de mirar poc i ja està. Jo passo per davant mirant-la d'esquitllada.\nmurga: hahaha de moment, cosa estranya en mans de l'Alba, sobreviu, que ja és molt. Si de cas segurament l'hauré de portar l'UVI dintre de poc, per reanimar-la.\nAssumpta: Mira que pensava. Sí que triga, sí que triga i plas! Ja et tenim aquí. L'Alba em revoluciona el galliner. Però és que no dono a l'abast amb tant de post. No vull acaparar la catosfera!\n28 d’octubre de 2011, a les 22:17\nNo tenia el gust de conèixer-la abans, perquè, entre d'altres coses, a tu t'acabo de conèixer ara, per tant faré un revival i buscaré la Winnie original sense canvi de look. M'agrada casa teva.\n28 d’octubre de 2011, a les 22:23\nOstres, una monada, tu, l'acabo de conèixer i m'ha encantat, jo en vull una, tot i que a la segona fase s'assembla una mica al Neymar, no trobes?\n28 d’octubre de 2011, a les 22:27\nCalla, calla, sí que vaig trigar, sí, se'm va passar el post tot pensant en si en Messi s'hauria de deixar créixer el cabell de nou o no... i resulta que qui va fent canvis de cabell és la Winnie!! :-DD\n29 d’octubre de 2011, a les 12:23\nQue fashion us ha quedat!! Ja estic mirant d'imprimir la foto per portar-la chez la coiffure i que em facin un tallat idèntic!!